cyanic-selkie/wikianc huggingface dataset:
கே. செட்டிப்பட்டி ஊராட்சி
'''கே. செட்டிப்பட்டி ஊராட்சி' (K. chettypatti Gram Panchayat''), தமிழ்நாட்டின் புதுக்கோட்டை மாவட்டத்தில் உள்ள அரிமளம் வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1819 ஆகும். இவர்களில் பெண்கள் 888 பேரும் ஆண்கள் 931 பேரும் உள்ளனர்.
விண்வெளிக்கடலியல்
விண்வெளிக்கடலியல் (Astrooceanography) என்பது பூமி என்ற கோள்கிரகத்துக்கு வெளியே இருக்கும் கடல்களைப் பற்றிப் படிக்கும் அறிவியல் துறையாகும். விண்வெளி உயிரியல், விண்வெளி வேதியியல், விண்வெளி நிலவியல் போன்ற மற்ற கோள் அறிவியல் துறைகள் போலல்லாமல் சனி கோளின் டைட்டன் மற்றும் வியாழன் கோளின் கனிமீடு போன்ற நிலாக்களில் கடல் இருப்பது கண்டறியப்பட்ட பின்னர்தான் விண்வெளிக்கடலியல் துறை தோன்றியது. மேலும் இந்நிலவுகளை நோக்கிய பயணங்கள் தொடர்ந்து அங்குள்ள பாறை அல்லது பனிக்கட்டி அடுக்குகளுக்கு கீழே இருக்கும் சமுத்திரங்களை அடையும் வரை இந்தத் துறையின் ஆய்வுகள் ஊகத்தின் அடிப்படையிலான நெடுநீள் ஆய்வுகளாகவே இருக்கும். நெப்டியூனில் உள்ள கடலில் திரவ வைரம் உள்ளது என்பது தொடங்கி வியாழனில் உள்ள கடலில் இராட்சத திரவ ஐதரசன் பெருங்கடல் உள்ளது என்பது வரையிலான பல கோட்பாடுகள், நமது சூரிய மண்டலத்தில் உள்ள விண்பொருட்கள் தொடர்பாக உள்ளன. விண்வெளிக்கடலியல் துறை விண்வெளி உயிரியல் துறையுடன் நெருங்கிய தொடர்பு கொண்டது ஆகும். ஏனெனில் சிறிய வகை உயிரினங்கள் வாழ்வதற்கேற்ற சூழல்வாய்ப்பு கடல்களில்தான் சாத்தியமாகும்.
மேற்கோள்கள்
பகுப்பு:கடலியல் பகுப்பு:விண்வெளி அறிவியல்
கங்கை ஆறு
கங்கை ஆறு மொத்தம் 2525 கி.மீ ஓடுகிறது. ரிஷிகேஷ், ஹரித்வார், அலகாபாத், வாரணாசி, பட்னா, கொல்கத்தா ஆகியவை இவ்வாற்றின் கரையில் அமைந்த முக்கிய நகரங்களாகும்.
கே. செட்டிப்பட்டி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கங்கை ஆறு
வங்கதேசத்தில் கங்கை ஆறு பத்மா ஆறு என அழைக்கப்படுகிறது.
கங்கை இந்துகளின் புனித நதியாக திகழ்கிறது. இது இந்து மதக் கடவுள் கங்காதேவி எனவும் அழைக்கப்பட்டு வணங்கப்படுகிறது. மில்லியன் கணக்கான இந்தியர்கள் தங்கள் வாழ்நாளில் தங்கள் அன்றாட தேவைகளுக்கு இந்த ஆற்றைச் சார்ந்து வாழ்கின்றனர். இந்த நதியினை சார்ந்து மனிதர்கள் மட்டுமல்லாது பல்லாயிரக்கணக்கான உயிர்கள் வாழ்கின்றன. இதன் வடிநிலத்தில் வரலாற்று முக்கியத்துவம் வாய்ந்த இராச்சியங்கள் அல்லது பேரரசுகளின் தலைநகர்கள் ( கன்னோசி, காம்பில்யா, கரா, பிரயாகை அல்லத் அலகாபாத், காசி, பாடலிபுத்திரம் அல்லது பாட்னா, ஹாஜிப்பூர், முன்கிர், பாகல்பூர், முர்சிதாபாத், பாரம்பூர், நபதிவீப், சப்தகிராம், கொல்கத்தா, தாக்கா போன்ற  ) போன்றவை அமைந்துள்ளன. இந்தியாவின் பெருமைமிகு புனித நதிகளில் ஒன்றான கங்கை ஆறும், அதன் பிறப்பிடமான இமயமலையின் பனிமுகடும் உயிருள்ள நபர்கள்  என்று இந்திய உச்ச நீதிமன்றம் உத்தரவிட்டுள்ளது.
கங்கை ஆறு 2007 ஆம் ஆண்டில் உலகின் ஐந்தாவது மிக மாசுபடுத்தப்பட்ட நதி என மதிப்பிடப்பட்டது. இந்த மாசுபாடானது மனிதர்களை மட்டுமல்லாமல், 140 க்கும் மேற்பட்ட மீன் வகைகள், 90 நிலநீர் வாழி வகைகள், கங்கை டால்பின்கள் ஆகியவற்றையும் அச்சுறுத்துகிறது. வாரணாசி அருகில் கங்கை ஆற்று நீரில் கலக்கும் மனித கழிவுகளிலின் மாசின் அளவானது இந்திய அரசின் அதிகாரப்பூர்வ வரம்பைவிட 100 பங்கு அதிகமாகும். கங்கை ஆற்றைத் தூய்மைப் படுத்த வகுக்கப்பட்ட சுற்றுச்சூழல் முயற்சியான கங்கை செயல் திட்டம் என்ற திட்டமானது, ஊழல், தொழில்நுட்ப நிபுணத்துவம் இல்லாதது,{{efn|name=sheth|1= {{harvtxt|Sheth|2008}} மோசமான சுற்றுச்சூழல் திட்டமிடல்,{{efn|name=singh}} மற்றும் சமயத் தலைவர்களின் ஆதரவு இல்லாதது{{efn|name=puttick}} போன்ற காரணங்களினால் இதுவரை  பெரிய தோல்வியிலேயே முடிந்தது.{{efn|name=haberman|1= {{harvtxt|Haberman|2006}} "The Ganga Action Plan, commonly known as GAP, was launched dramatically in the holy city of Banares (Varanasi) on 14 June 1985, by Prime Minister Rajiv Gandhi, who promised, {{'}}We shall see that the waters of the Ganga become clean once again.{{'}} The stated task was {{'}}to improve water quality, permit safe bathing all along the 2,525 kilometers from the Ganges's origin in the Himalayas to the Bay of Bengal, and make the water potable at important pilgrim and urban centres on its banks.{{'}} The project was designed to tackle pollution from twenty-five cities and towns along its banks in Uttar Pradesh, Bihar, and West Bengal by intercepting, diverting, and treating their effluents. With the GAP's Phase II, three important tributaries—Damodar, Gomati, and Yamuna—were added to the plan. Although some improvements have been made to the quality of the Ganges's water, many people claim that the GAP has been a major failure. The environmental lawyer M. C. Mehta, for example, filed public interest litigation against the project, claiming {{'}}GAP has collapsed.{{'}}" }}{{{efn|name=gardner|1={{harvtxt|Gardner|2003}}
ஆற்றோட்டம்
கங்கை 800 கிமீ (500 மைல்) தொலைவுக்கு கன்னோசி, ஃபருகஹாபாத், கான்பூர் ஆகிய நகரங்களை கடந்து பாய்கிறது. வழியில் இதனுடன் ராம்கங்கா இணைந்து, சுமார் 500 m3/s. சராசரியான வருட ஓட்டத்தை அளிக்கிறது. இந்து மதத்தில் புனித சங்கமமான அலகாபாத்தில் உள்ள திரிவேணி சங்கமத்தில் கங்கையுடன் யமுனை ஆறு இணைக்கிறது. இந்த சங்கமத்தில் யமுனை கங்கை விட பெரியதாக,  2950 m3/s, 2,950 m3 / s (104,000 cu ft / s), அல்லது ஒருங்கிணைந்த ஓட்டத்தில் 58.5% பங்களிப்பை யமுனை அளிக்கிறது.
கங்கையாறு அலகாபாத் மற்றும் மால்காவிற்கும் இடையே பாய்ந்து, மேற்குவங்கத்தை நோக்கிச் செல்லும்போது கங்கை சுனார், மிர்சாபூர், வாரணாசி, காசிபூர், பாட்னா, ஹாஜீபூர், [[சப்ரா, பாகல்பூர், பிலியா, பக்ஸார், சிமரியா, சுல்தங்கான்ஜ் மற்றும் சைட்புர் ஆகிய நகரங்களை கடந்து செல்கிறது. பாகல்பூரில், ஆறானது தெற்கு-தென்கிழக்கு திசையை நோக்கி திரும்பி பாகூரில் ஓடுகிறது. இதன்பிறகு ஆறானது அதன் ஓட்டத்தில் முதன் முதலில் கிளை ஆறாக ஊக்லி ஆறு பிரிகிறது,  வங்காளதேச எல்லைக்கு அருகில் கங்கையின் குறுக்கே ஃபராக்கா அணை  கட்டப்பட்டுள்ளது. இங்கிருந்து சில வாய்கால்கள் வழியான ஹகிஹ்லி ஆறு இணைக்கப்பட்டுள்ளது. ஹகிஹ்லி ஆறானது பக்கிரிதி நதி மற்றும் ஜலாங்கி ஆறு ஆகியவற்றின் சங்கமத்தினால் உருவானது, மேலும் ஹூக்ளி பல துணை ஆறுகளைக் கொண்டுள்ளது. 541 கிமீ (336 மைல்) நீளமுடைய தாமோதர் ஆறு, 25820 km2 வடிகாலைக் கொண்டது.   ஹூக்ளி ஆறு சாகர் தீவுக்கு அருகில் வங்காள விரிகுடாவில் நுழைகிறது.    மால்டா மற்றும் வங்காள விரிகுடாவிற்கு இடையே, ஹூக்ளி ஆற்றானது முர்ஷிதாபாத், நாட்ப்விப், கொல்கத்தா  ஹௌரா பொன்ற ஊர்களையும் நகரங்களையும் கடந்து செல்கின்றது.
வங்கதேசத்தில் நுழைந்த பிறகு, கங்கையின் முதன்மைக் கிளை பத்மா என்று அழைக்கப்படுகிறது. பிரம்மபுத்திராவின் மிகப்பெரிய கிளை ஆறான ஜமுனா ஆறு பத்மாவுடன் இணைகிறது. மேலும் கீழே, பத்மா பிரம்மபுத்திராவின் இரண்டாவது மிகப்பெரிய கிளை ஆறான மேகனா ஆற்றுடன் சேர்ந்து, அது மேகானா என்ற பெயரைப் பெற்று, வங்காள விரிகுடாவில் கலக்கிறது.
கங்கை மற்றும் பிரம்மபுத்திரா ஆறுகள் பாயும் பெரிய, வண்டல் நிறைந்த கங்கை வடிநிலம் உலகின் மிகப்பெரிய வடிநிலமாகும், இது சுமார் 59000 km2 பரப்பளவு கொண்டது ஆகும். இது வங்காள விரிகுடாவில் 322 km நீண்டு செல்கிறது.
சிவபெருமான் சடாமுடியில் கங்கை
சூரிய குலத்துத் தோன்றலாகிய திலீபன் என்பவனின் மகன் பகீரதன். தன்  மூதாதையர்கள் சாபத்தால் இறந்த செய்தியை வசிட்டர் வாயிலாகக் கேட்டு,   அவர்கள்   நற்கதி   அடையப் பிரம்மனை நோக்கி 10,000 ஆண்டுகள் தவம் புரிந்தான். பிரம்மனோ நீ  கங்கையையும்   சிவனையும் நோக்கித் தவம் செய்து கங்கையைக் கொண்டு அவர்களின் சாம்பலை நனைத்தால் அவர்களுக்கு   நற்கதி   கிடைக்கும் என்று  கூற   அவ்வாறே செய்தான். கங்கை சிவன் முன் தோன்றி, நான் வருவதற்குத் தடையொன்றும் இல்லை, என் வேகத்தைத் தாங்கிக் கொள்வார் உண்டாயின்  என்றாள். பிரம்மன் கட்டளைப்படி சிவனாரை நோக்கித் தவம் புரிந்தான். சிவனாரும் கங்கையின் வேகத்தைத் தாங்கிக்  கொள்வதாகக்  கூற, பின் சிவன் வேண்டுகோளின்படி கங்கை வானுலகினின்று பூலோகம் வருகையில் சிவனாரால் கங்கை தாங்கப்   பெற்றுப்   பூமி   பொறுக்கும்   அளவுக்குப் பூமியில் விடப்பட்டாள். கங்கையை இறந்தோர் சாம்பலில் பாய வைத்து நற்கதி பெறச் செய்தவன். இவனால் கங்கை கௌரவம் பெற்றதால் கங்கைக்குப் பாகீரதி எனப் பெயர் வந்தது. இதனால் சிவபெருமான் கங்காதரன் என்று அழைக்கப்படுகிறார்.
கங்கா ஆரத்தி
வாரணாசியில் கங்கைக்கரையில் தினமும் கங்கை ஆற்றுக்கு ஆர்த்தி வழிபாடு நடத்தப்படுகிறது. இந்நிகழ்வை கங்கா ஆர்த்தி என்கின்றனர்.
துணை ஆறுகள்
கங்கை ஆற்றின் துணை ஆறுகள்:
வெளியிணைப்புகள்
பகுப்பு:இந்திய ஆறுகள் பகுப்பு:இந்து தொன்மவியல் ஆறுகள் பகுப்பு:புண்ணிய தீர்த்தங்கள்
கோடங்கிப்பட்டி முத்தாளம்மன் கோயில்
கோடங்கிப்பட்டி முத்தாளம்மன் கோயில் தமிழ்நாட்டில் கரூர் மாவட்டம், கோடங்கிப்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
திரிவேணி (திரைப்படம்)
திரிவேணி, சி. வி. சீதர் இயக்கிய மலையாளத் திரைப்படம். இந்த படம் 1970 டிசம்பர் 4-ல் வெளியானது.
முகுல் கேசவன்
முகுல் கேசவன் (Mukul Kesavan)' ஓர் இந்திய எழுத்தாளரும் கட்டுரையாளரும் ஆவார். தில்லிப் பல்கலைக்கழகத்தில் வரலாறும் கேம்பிரிட்சுப் பல்கலைக்கழகத்தில் மேற்படிப்பும் படித்தார். இவரது முதல் நூலான ”லுக்கிங் துரூ கிளாசு” பெரும் வரவேற்பைப் பெற்றது. தில்லியில் உள்ள ஜமியா மில்லியா இசுலாமியா கல்லூரியில் வரலாறு கற்பிக்கிறார். துடுப்பாட்டத்தில் அதிக ஈடுபாடு கொண்டவர். தன் பார்வையில் இவ்விளையாட்டு பற்றிய கருத்தை எழுதுவார். . ஆங்கிலத்தில் எழுதப்படும் இதழான “சிவில் லைன்சு” என்னும் இதழில் துணை ஆசிரியாராகப் பணிபுரிகிறார்.
வாழ்க்கைக் குறிப்பு
இவரது தந்தையின் பணிநிமித்தம் காரணமாக தன் வாழ்நாளை தில்லியில் கழித்தார். இவர் இந்தியும் ஆங்கிலமும் பேசுவார். இவரது தந்தை மைசூரைச் சேர்ந்தவர். இவரது குடும்பத்தினர் பொதுவில் கன்னடமும், வீட்டில் தமிழும் பேசுவர். இவர்கள் நான்கைந்து மொழிகளைப் பேசும் திறன் பெற்றிருந்தனர். இவர் முன்னோர்கள் பல நூற்றாண்டுகளுக்கு முன்பே தமிழ்நாட்டில் இருந்து கருநாட்டகாவிற்கு குடிபெயர்ந்தனர் என்பதும் இவர் ஓர் தமிழர் என்பதும் குறிப்பிடத்தக்கன.
ஆக்கங்கள்
”த டெலிகிராப்” என்னும் இதழிலும் ”கிரிக் இன்ஃபோ”, “அவுட்லுக் எக்சுபிரசு” ஆகிய இணையதளங்களிலும் கட்டுரைகள் எழுதியுள்ளார். துடுப்பாட்டம் பற்றி “மென் இன் ஒயிட்” என்னும் நூலையும் அதே பெயரில் கிரிகின்ஃபோவில் வலைப்பதிவுகளையும் எழுதினார். ”த அக்ளினசு ஆஃப் த இந்தியன் மேல் அண்டு அதர் புரொபொசிசன்சு” என்ற நூலை வெளியிட்டார். இந்நூலில் இந்தியத் திரைப்படங்கள், இந்திய நபர்கள், பயணக் கதைகள், அரசியல் கருத்துரைகள் எனப் பல தலைப்புகளில் எழுதியுள்ளார்.
உசாத்துணைகள்
பகுப்பு:இந்திய எழுத்தாளர்கள் பகுப்பு:வாழும் நபர்கள்
தி. இராசகோபாலன்
'''தி. இராசகோபாலன்''' (பிறப்பு: பெப்ரவரி 12, 1941) தமிழக எழுத்தாளர், திருவாரூர்  பிரதேசத்தைப் பிறப்பிடமாகக் கொண்ட இவர் சென்னை தாகூர் கலை மற்றும் அறிவியல் கல்லூரியின் மேனாள் முதல்வரும், பேச்சாளரும், எழுத்தாளரும், தாம்பரம் தமிழ்ச்சங்கத்தின் ஆலோசகருமாவார்.
உசாத்துணை
பகுப்பு:தமிழக எழுத்தாளர்கள் பகுப்பு:1941 பிறப்புகள் பகுப்பு:திருவாரூர் மாவட்ட நபர்கள் பகுப்பு:சென்னை நபர்கள்
ஜெசி மெக்கார்ட்னி
ஜெசி மெக்கார்ட்னி (Jesse McCartney, பிறப்பு: ஏப்ரல் 9, 1987), அமெரிக்காவின் பாடகர்-பாடலாசிரியர் மற்றும் நடிகராக உள்ளார். 2000ம் ஆண்டுகளின் துவக்கத்தில் பாய் பேண்டு டிரீம் ஸ்ட்ரீட் குழுவின் உறுப்பினராக தனது கலைவாழ்வைத் துவக்கினார் ஜெஸ்ஸி மெக்கார்ட்னி. அதன் பின் தனியாக நடிக்கும் வாய்ப்புகளைப் பெற்றார். தொலைக்காட்சித் தொடரான சம்மர்லேண்டு மற்றும் ஏபிசி குடும்பத் தொடரான கிரீக் நாடகத்திலும் தொடர்ந்து வரும் கதாபாத்திரத்தில் நடித்தார்.
ஆரம்பகால வாழ்க்கை
ஜெஸ்ஸி மெக்கார்ட்னி, நியூயார்க்கின் ஆர்ட்ஸ்லி பகுதியில் ஸ்காட் மற்றும் ஜிஞ்சர் மெக்கார்ட்னி ஆகியோருக்கு மகனாகப் பிறந்தார். தனது ஒன்பதாவது வயதில் உள்ளூர் சமூக இசைக்குழுவில் பங்கேற்றார், அதன் பின் பத்தாவது வயதில் தி கிங் அண்டு ஐ மற்றும் ஃபில் ஆஃப் தி பியூச்சர் நட்சத்திரமான ரிக்கி உல்மேன் குழுவுடன் தேசியச் சுற்றுப் பயணம் மேற்கொண்டார்.
நடிப்பு
மெக்கார்ட்னி, மேடிசன் சதுக்க கார்டனில் தி ஹூ குழுவின் ரோஜர் டால்ட்ரே உடன் இணைந்து கிறிஸ்துமஸ் கேரோல் நிகழ்ச்சியில் பங்கேற்றார். 1998 முதல் 2001ம் ஆண்டு வரை, ஆடம் சாண்ட்லர், ஜூனியர் என்ற கதாபாத்திரத்தை ஏற்று ஏபிசி தயாரித்த தொடரான ஆல் மை சில்ட்ரன் தொடரில் நடித்தார் மெக்கார்ட்னி. இந்த கதாபாத்திரத்தில் நடித்ததற்காக எம்மி விருதுக்கு பரிந்துரைக்கப்பட்டார். அதன் பின் சம்மர்லேண்டு என்ற குறுந்தொடரில் நடித்தார், இரண்டு பகுதிகளைக் கொண்ட இத்தொடர் தற்போது இயக்கத்தில் இல்லாத டபிள்யூபி நெட்வொர்க்கில் வெளியிடப்பட்டது.
2005ம் ஆண்டு டிஸ்னி தொலைக்காட்சியில், தி சூட் லைஃப் ஆப் ஜேக் &கோடி என்ற நிகழ்ச்சியில் தனது சொந்த கதாபாத்திரமாகவே தோன்றினார் மெக்கார்ட்னி. 2006ம் ஆண்டு கிங்டம் ஹார்ட்ஸ் II என்ற டிஸ்னி/ஸ்குயர் எனிக்ஸ் வீடியோ விளையாட்டில் ரோக்சாஸ் குரல் வழியாக பங்களித்தார். 2008ம் ஆண்டு, கிங்டம் ஹார்ட்ஸ் 358/2 டேஸ் விளையாட்டின் வாயிலாக கிங்டம் ஹார்ட்ஸ் II ரோக்சஸ் கதாபாத்திரத்துக்கு மீண்டும் குரல் கொடுத்தார். 2007ம் ஆண்டு, மெக்கார்ட்னி தனது சொந்த கதாபாத்திரமாகவே டிஸ்னி தொலைக்காட்சியில்ஒளிபரப்பாகும் ஹன்னா மொன்டோனா நிகழ்ச்சியில் தோன்றினார். 2008ம் ஆண்டு, ஹார்டன் ஹியர்ஸ் ய ஹூ! நிகழ்ச்சியின் ஜோஜோ மெக்டோட் குரல் வழியாக மெக்கார்ட்னி'தோன்றினார். இதுமட்டுமின்றி, தியோடருக்கு 2007ம் ஆண்டு வெளியான  ஆல்வின் அண்டு தி சிப்மங்க்ஸ் என்ற திரைப்படத்திலும், 2009ம் ஆண்டு வெளியான திரைப்படத்திலும் மெக்கார்ட்னி குரல் கொடுத்துள்ளார். Alvin and the Chipmunks: The Squeakquel அத்துடன், 2008ம் ஆண்டு வெளியான  டிங்கர் பெல் என்ற திரைப்படத்திலும் பின்னணி குரல் கொடுத்துள்ளார். '
2008ம் ஆண்டு, நடிகை எலிசபத் ஹர்னாய்ஸ் உடன் இணைந்து இளவயதினருக்கான கீத் என்ற திரைப்படத்தில் மெக்கார்ட்னி நடித்தார். இத்திரைப்படத்தை டோட் ஏ. கெஸ்லர் இயக்கினார். தனது முதல் திரைப்படத்திலேயே மிக முக்கிய கதாபாத்திரத்தை ஏற்று நடித்தார் மெக்கார்ட்னி. கீத் திரைப்படம் செப்டம்பர் 19, 2008ம் ஆண்டு வெளியானது.
டிசம்பர் 2008ம் ஆண்டு வெளியான என்டர்டெயின்மென்ட் வீக்லி என்ற பத்திரிகையில், எதிர்ப்பு நாட்டின் இளவரசர் ஜூகோ கதாபாத்திரத்தில் இயக்குனர்எம். நைட் ஷியாமளன் இயக்கிய அடாப்டேஷன் ஆஃப்அவதார்: தி லாஸ்ட் ஏர்பெண்டர் திரைப்படத்தில் நடிக்க மெக்கார்ட்னி மறுத்ததாக, செய்திகள் வெளியாகின. பிப்ரவரி 2009ம் ஆண்டு, மெக்கார்ட்னிக்கு பதிலாக பிரிட்டிஷ் நடிகர் தேவ் படேல் அந்தக் கதாபாத்திரத்தில் நடித்தார். அவரது தேதிகள் வேறு நிகழ்ச்சிக்காக ஒதுக்கப்பட்டத்தால் நடிக்க இயலாமல் போனதாக தெரிவிக்கப்பட்டது. திரைப்படங்களை இயக்குவதிலும், தயாரிப்பதிலும் ஆர்வம் காட்டிய மெக்கார்ட்னி, திரைப்படப் பள்ளியில் இணைவதற்கும் விருப்பம் தெரிவித்தார்.
துவக்கம்
1999ம் ஆண்டு, அமெரிக்காவின் பாப் பாய் பேண்டு டிரீம் ஸ்ட்ரீட் இசைக் குழுவில் இணைந்த மெக்கார்ட்னி, 2002ம் ஆண்டு வரை அதன் உறுப்பினராக இருந்தார். தனியாக தனது திறமைகளை வளர்த்துக் கொள்ள, இந்த அனுபவம் தனக்கு "படிக்கல்லாக" இருந்தது என ஜெஸ்ஸி மெக்கார்னி கூறியிருக்கிறார். இந்தக் குழு தங்களது முதல் சிடி வெளியீட்டின் மூலம் கோல்டு ரெக்கார்டு பெருமையைப் பெற்றனர், இந்த சாதனையை ஆரோன் கார்டருடனான சுற்றுப்பயணத்தின் போது முறியடித்தனர். தனது பதினைந்தாவது வயதில், உள்ளூர் குழுவுடன் இணைந்து தனியாக தனது இசைப்பயணத்தைத் துவக்கினார் மெக்கார்ட்னி. அந்தக் குழுவில் தில்லான் காண்டோர் (கிட்டார்), பீட்டர் செம்மா (பாஸ்), கேட்டீ ஸ்பென்சர் (கீபோர்டு), அலெக்ஸ் ரெஸ்ஸேகு (டிரம்ஸ்), கரினா லாக்ரேவினெஸ் (பின்னணி குரல்), ஷாரிஸ்ஸீ ஃபிரான்சிஸ்கோ (பின்னணி குரல்) ஆகியோர் இடம்பெற்றிருந்தனர். இக்குழுவை ஜிஞ்சர் மெக்கார்ட்னி மற்றும் ஷெர்ரி கோஃபின் காண்டோர் ஆகியோர் நிர்வகித்தனர். பியூட்டிபுல் சோல் என்ற மெக்கார்ட்னியின் முதல் ஆல்பத்தின் இணை தயாரிப்பாளர்களாக இவர்கள் இருந்தனர்.
ஜூலை 2004ம் ஆண்டு தனது முதல் ஆல்பத்தை மெக்கார்ட்னி வெளியிட்டார். இந்த ஆல்பத்தில் பின்வரும் மூன்று பாடல்கள் இடம்பெற்றிருந்தன: "பியூட்டிபுல் சோல்", "டோண்ட் யூ" மற்றும் "ஒய் டோண்ட் யூ கிஸ் ஹெர்". 2004ம் ஆண்டு, ஆன்னே ஹேத்தவே உடன் இணைந்து மெக்கார்ட்னி பாடிய டூயட் பாடலான "டோண்ட் கோ பிரேக்கிங் மை ஹார்ட்", எல்லா என்சான்டட் இசைத் தொகுப்பில் வெளியிடப்பட்டது.
பியூட்டிபுல் சோல் மற்றும் ரைட் வேர் யூ வான்ட் மீ (2004–2007)
thumbnail|right|150px|left|ஜூன் 24, 2009 அன்று ப்ரியன்ட் பார்க் கலைநிகழ்ச்சியில் மெக்கார்ட்னி
மெக்கார்ட்னியின் முதல் தனி ஆல்பம் பியூட்டிபுல் சோல், இரண்டு ஆண்டுகளாக உருவாக்கப்பட்ட இந்த ஆல்பம், செப்டம்பர் 28, 2004 அன்று அமெரிக்காவில் வெளியிடப்பட்டது, ஓராண்டுகள் கழித்து ஐரோப்பாவில் வெளியானது. இந்த ஆல்பத்தை "பாப் ரெக்கார்டு" என்பதுடன் ட்விஸ்ட்ஸ் ஆஃப் அர்பன் என்றும் வகைப்படுத்தியிருந்தார். இந்த ஆல்பத்தில் இவர் எழுதிய நான்கு பாடல்கள் இடம்பெற்றிருந்தன. பியூட்டிபுல் சோல் ஆல்பம், பில்போர்டு 200 பட்டியலில் 15வது இடத்தைப் பிடித்தது. இந்த ஆல்பத்துக்கு அமெரிக்க ரெக்கார்டிங் துறைக்கான கூட்டமைப்பின் பிளாட்டினம் சான்றிதழ் அளிக்கப்பட்டது. அமெரிக்க சில்லறை விற்பனையாளர்களுக்கு பத்து லட்சம் யூனிட்கள் அனுப்பப்பட்டதால், 2009ம் ஆண்டின் துவக்கத்தில் உயர்தர சான்றிதழை இந்த ஆல்பம் பெற்றது. 2006ம் ஆண்டின் மத்தியில், இந்த ஆல்பம் 15 லட்சம் பிரதிகள் விற்பனையாகியது. ஆல்பத்திலுள்ள சிங்கிள் ஆஃப் தி சேம் நேம் என்ற பாடல், பில்போர்டு ஹாட் 100 பட்டியலில் 16வது இடத்தைப் பிடித்தது. கடந்த 2005ம் ஆண்டின் டீன் சாய்ஸ் விருதுகள் பிரிவில் அதிக விருதுகள் வாங்கியவர்களில் மெக்கார்ட்னியும் ஒருவர். சாய்ஸ் கிராஸ்ஓவர் ஆர்டிஸ்ட், சாய்ஸ் ஆண் கலைஞர், சாய்ஸ் பிரேக்அவுட் ஆண் போன்ற விருதுகளை வென்றிருக்கிறார். அதற்கு அடுத்த ஆண்டு, நிக்கெலோதியோன் கிட்ஸ் சாய்ஸ் விருதுகள் பட்டியலில் சிறந்த ஆண் பாடகர் விருதை வென்றுள்ளார்.
பியூட்டிபுல் சோல் எனப் பெயரிடப்பட்ட இவரது முதல் மிகப் பெரிய சுற்றுப் பயணம், 2005ம் ஆண்டு மே 2ம் தேதி கலிபோர்னியாவின் சாக்ரமென்டோ நகரில் உள்ள க்ரெஸ்ட் தியேட்டரில் தொடங்கியது. அமெரிக்கா முழுவதும் 56 இடங்களில் இசை நிகழ்ச்சிகளுடன் நடத்தப்பட்ட இச்சுற்றுப் பயணம், கலிபோர்னியாவின் மதேரா மாவட்டத்தில் 2005ம் ஆண்டு செப்டம்பர் 10ம் தேதியுடன் நிறைவுபெற்றது. 2005ம் ஆண்டிலேயே, மெக்கார்ட்னி ஆஸ்த்ரேலியா சுற்றுப்பயணம் மேற்கொண்டார், அத்துடன் 2005ம் ஆண்டின் கோடையில் பேக்ஸ்ட்ரீட் பாய்ஸ் குழுவுக்காக நிகழ்ச்சி நடத்தினார். ஜூலை 9ம் தேதி கலிபோர்னியாவின் சான்டா கிளாரா பகுதியில் உள்ள கலிபோர்னியாஸ் அமெரிக்கா அரங்கில் அவர் நடத்திய நிகழ்ச்சி பதிவு செய்யப்பட்டு, லைவ்: தி பியூட்டிபுல் சோல் என்ற பெயரில் 2005ம் ஆண்டு நவம்பர் மாதம் ஆல்பமாக வெளியிடப்பட்டது.
கீத் திரைப்படம் முடிந்ததும், ரைட் வேர் யூ வான்ட் மீ என்ற தனது இரண்டாவது ஆல்பத்தை உருவாக்கத் தொடங்கினார். இந்த ஆல்பத்தின் அனைத்து பாடல்களை எழுதுவதில் முக்கிய பங்கு வகித்தார், அவற்றுள் ஒரு பாடல் தான் வெளியானது. ரைட் வேர் யூ வான்ட் மீ ஆல்பமானது, இவரது முதல் ஆல்பத்தை விட நேர்த்தியாக உருவாக்கப்பட்டிருந்தது. இதன் மூலம் 15வயதிலிருந்து மெக்கார்ட்னியின் இசை மற்றும் தனிப்பட்ட அறிவு படிப்படியாக வளர்வதைக் கண்கூடாகக் காணமுடிகிறது. செப்டம்பர் 19, 2006ம் ஆண்டு ஹாலிவுட் ரெக்கார்ட்ஸ் மூலம் வெளியான இந்த ஆல்பம், பில்போர்டு ௨௦௦ வரிசையில் 14து இடத்தைப் பிடித்தது. ஆல்பத்தில் வரும் தனிப்பாடலான "ரைட் வேர் யூ வான்ட் மீ" என்ற பாடல், ஜூலை 11, 2006முதல் ஒலிபரப்பாகத் தொடங்கியது. தனது ரெக்கார்டிங் நிறுவனத்திடமிருந்து சரியான ஆதரவு கிடைக்காததால், புதிய சுற்றுப்பயணங்கள் மேற்கொள்ளப் போவதில்லை என்று மெக்கார்ட்னியின் நிர்வாகத் தரப்பில் தெரிவிக்கப்பட்டது. ஆனாலும், இத்தாலி மற்றும் அமெரிக்காவில் பல்வேறு நிகழ்ச்சிகளை மெக்கார்ட்னி நடத்தினார்.
டிபார்ச்சர் (2008–2009)
thumbnail|left|பிப்ரவரி 15, 2009 அன்று லூசியானாவின் மெட்டாரீ பகுதியில் நடந்த கலைநிகழ்ச்சியில் மெக்கார்ட்னி
மெக்கார்ட்னியின் மூன்றாவது ஆல்பம் டிபார்ச்சர், மே 20, 2008 அன்று அமெரிக்கா மற்றும் கனடாவில் வெளியிடப்பட்டது. இசைக் கோர்ப்பில், இந்த ஆல்பம் அவரது முந்தைய ஆல்பங்களை விட மிக நேர்த்தியாக அமைந்தது. இந்த ஆல்பம், பில்போர்டு 200வரிசையில் 14வது இடத்தைப் பிடித்தது.
மெக்கார்ட்னி தனது டிபார்ச்சர் ஆல்பத்தை ஏப்ரல் 7, 2009 அன்று மீண்டும் வெளியிட்டார். மறு வெளியீடு செய்யப்பட்ட டிபார்ச்சர்: ரீசார்ஜ்டு ஆல்பத்தில் "பாடி லேங்குவேஜ்", "ஆக்ஸிஜன்", "கிராஷ் & பர்ன்" மற்றும் "இன் மை வெய்ன்ஸ்" ஆகிய ௪ பாடல்கள் இடம்பெற்றிருந்தன. மீண்டும் வெளியிடப்பட்ட ஆல்பத்தில் "ஹவ் டூ யூ ஸ்லீப்?" பாடலின் ரீமிக்ஸ் பதிப்பும் இடம் பெற்றிருந்தது. இந்தப் பாடலை ராப் பாடகர்/நடிகர் லுடாகிரிஸ் உடன் இணைந்து உருவாக்கினார். ஆல்பத்தின் மூன்றாவது தனிப்பாடலானது, மறுவெளியீடு செய்யப்பட்ட ஆல்பத்திலிருந்து எடுத்து வெளியிடப்பட்ட "ஹவ் டூ யூ ஸ்லீப்?" ஆகும். இந்தப் பாடலானது, இரண்டாவது தனிப்பாடலைக் காட்டிலும் மிகப் பெரிய வெற்றியைப் பெற்றது. இது ஹாட் 100 வரிசையில் 26வது இடத்தைப் பிடித்தது. ஆல்பத்தின் நான்காவது பாடலும், மறுவெளியீடு செய்யப்பட்ட ஆல்பத்திலிருந்து எடுத்து வெளியிடப்பட்டது. இப்பாடல் "பாடி லேங்குவேஜ்" என்ற டி-பெய்ன் பங்குபெற்ற பாடலின் புதிய வடிவமாகும். இந்தப் பாடல் வெளியிடப்பட்ட 13வது வாரத்தில் பில்போர்டு டான்ஸ்/கிளப் பாடல்கள் வரிசையில் 10வது இடத்தைப் பிடித்து, மேலும் முன்னேறிக்கொண்டிருக்கிறது.
நான்காவது ஸ்டுடியோ ஆல்பம் (2009-இன்று வரை)
தனது நான்காவது ஸ்டுடியோ ஆல்பத்தை நவம்பர் அல்லது டிசம்பர் 2009 துவக்கத்தில் உருவாக்கப்போவதாக, அக்டோபர் 10, 2009 அன்று மெக்கார்ட்னி உறுதியாக தெரிவித்தார் ஆல்பத்தின் உருவாக்கப் பணிகள் முடிந்து, 2010ம் ஆண்டின் ஜூன் -அக்டோபர் மாதங்களுக்கிடையே வெளியிடப்படும் என்றும், ஆல்பத்தின் முதன்மைப் பாடலை வெளியீட்டுத் தேதிக்கு 2 மாதங்களுக்கு முன்பே எதிர்பார்க்கலாம் என்றும் மெக்கார்ட்னி தெரிவித்தார். இதன் மூலம்,முதன்மைப் பாடல் ஏப்ரல் 2010ல் வெளியிடப்படும் என்று எதிர்பார்க்கப்படுகிறது. இந்த ஆல்பம் தனது டிபார்ச்சர் ஆல்பத்தைப் போலவே இருந்தாலும், R&B மற்றூம் அர்பன் ஆகியவை மேலும் கூடுதலாக இருக்கும் என்று மெக்கார்ட்னி தெரிவித்திருந்தார். ஜனவரி 2010ல், "டுநைட் இஸ் யுவர் நைட்" என்ற பாடல் முதன் முதலாக கசிந்தது.
பாடல் எழுதுதல்
2007ம் ஆண்டின் இறுதியில், பிரபலமான "பிளீடிங் லவ்" என்ற பாடலை ஒன் ரிபப்ளிக்கை சேர்ந்த ரியான்டெட்டர் உடன் இணைந்து மெக்கார்ட்னி எழுதினார், இப்பாடலை ஆங்கிலப் பாடகர் லியோனா லிவிஸ் உருவாக்கிய ஸ்பிரிட் என்ற முதல் ஆல்பத்திற்காக மெக்கார்ட்னியும் டெட்டரும் இணைந்து தயாரித்தனர். இந்தப் பாடல் 2009ம் ஆண்டின் கிராம்மி விருதுகள் பட்டியலில் ரெக்கார்ட் ஆஃப் தி இயர் பிரிவுக்காக பரிந்துரைக்கப்பட்டது. மெக்கார்ட்னி தனது சொந்தப் பதிப்பை தானே பதிவு செய்தார். இவை அவரது டிபார்ச்சர் ஆல்பத்தின் சில பதிப்புகளில் வெளியானது.
இந்தப் பாடலின் உலகளாவிய வெற்றி, ஒரு பாடலாசிரியராக மெக்கார்ட்னிக்கு நல்ல அங்கீகாரத்தை வழங்கியது. இந்த வெற்றியின் மூலம் மெக்கார்ட்னிக்கு பல இசை நிறுவன நிர்வாகிகளிடமிருந்தும், பாடகர்களிடமிருந்தும் அதிக அழைப்புகள் வரத் தொடங்கின. டெட்டருடன் மீண்டும் ஸ்டுடியோவுக்குச் சென்று புகழ் பெற்றவர்களுக்காக பாடல்கள் எழுதுமாறு,எக்ஸ்-ஃபேக்டர் 'ஐ சேர்ந்தசைமன் கோவெல் கேட்டுக்கொண்டார். தனக்காக பாடல்கள் எழுதும்படி, மெக்கார்ட்னியின் 2008 ஆண்டு சுற்றுப்பயண நண்பரான அமெரிக்கன் ஐடல் சீசன் சிக்ஸ் வெற்றியாளர் ஜோர்டின் ஸ்பார்க்ஸ், மெக்கார்ட்னியிடம் கேட்டுக்கொண்டார். வனேஸா ஹட்க்ஜென்ஸ் 'டோன்ட் லீவ்' பாடலை ஆன்டோனியா அர்மேட்டோ மற்றும் டிம் ஜேம்ஸ் ஆகியோருடன் கூட்டிணைந்து மெக்கார்ட்னி எழுதினார்; தற்போது டோனிபிராக்ஸ்டனின் பல்ஸ் என்ற புதிய ஆல்பத்தில் கூட்டிணைந்து பணியாற்றுகிறார்.
மனிதநேயம்
2005ம் ஆண்டு, "அனைவரும் ஒன்றுகூடுவோம்" என்ற பெயரிலான அறக்கட்டளை வாயிலாக 2004ம் ஆண்டின் ஆசிய சுனாமி மற்றும் 2005ம் ஆண்டு ஏற்பட்ட காத்ரினா சூறாவளி தாக்கியதால் பாதிக்கப்பட்டவர்களுக்காக நடந்த நிகழ்ச்சியில் கலந்துகொண்டார்.
2005ம் ஆண்டில், அமெரிக்கா முழுவதும் உள்ள பொதுப்பள்ளிகளில் பயிலும் வசதியற்ற மாணவர்களுக்கு இசைக் கருவிகள் மற்றும் வழிகாட்டுதல்களை வழங்கும் லிட்டில் கிட்ஸ் ராக் என்ற தொண்டு நிறுவனத்தின் அதிகாரப்பூர்வ ஆதரவாளராக மெக்கார்ட்னி ஒப்பந்தம் மேற்கொண்டார். அந்த தொண்டு நிறுவனத்தின் கவுரவ இயக்குனர்கள் குழுவில் இடம் பெற்றிருந்தார்.
2005ம் ஆண்டு தான் மேற்கொண்ட பேரிடர் நிவாரண சுற்றுப்பயணத்தின் போது நன்கொடைகளை அளித்தார், "போதை இல்லாத அமெரிக்காவின் குழந்தைகள்" என்ற பிரச்சாரத்துக்காக வானொலி நிகழ்ச்சிகள் வழங்கினார், புனித ஜூட் குழந்தைகள் ஆராய்ச்சி மருத்துவமனையின் செய்தித் தொடர்பாளராக உள்ளார், அத்துடன் தனது தாயாரின் தோழியால் துவக்கப்பட்ட ஸ்பேஸ் என்ற அறக்கட்டளையிலும் அங்கம் வகிக்கிறார். சிட்டி ஆஃப் ஹோப் புற்றுநோய் மையத்தின் நலனுக்காக, 2005ம் ஆண்டில் ஹோப் ராக்ஸ் இசை நிகழ்ச்சியை நடத்தினார். அக்டோபர் 25, 2009 அன்று நடந்த ஹோப் இசை நிகழ்ச்சியில் டிஸ்னி நட்சத்திரங்களான மிலே சைரஸ் மற்றும் டெமி லொவாடோ ஆகியோருடன் இணைந்து கலந்து கொண்டார்.
ஸ்ரீ கந்த லீலா
ஸ்ரீ கந்த லீலா1938 ஆம் ஆண்டு வெளிவந்த ஒரு இந்திய தமிழ்த் திரைப்படமாகும். பிரீமியர் சினிடோன் நிறுவனத்தினரின் தயாரிப்பில் வெளிவந்த இத்திரைப்படத்தில் ராஜா தண்டபாணி, வசந்தா மற்றும் பலரும் நடித்திருந்தனர்.
பாடல்கள்
இத்திரைப்படத்துக்கான பாடல்களை எல். நஞ்சப்ப செட்டியார் எழுதியிருந்தார். வித்துவான் ஜி. கோவிந்தராஜுலு நாயுடு பாடல்களுக்கு இசையமைத்திருந்தார். வைத்தீசுவரன் கோயில் மீனாட்சிசுந்தர நட்டுவனாரும் அவரது குழுவினரும் நடனங்களை அமைத்திருந்தனர். பாடல்கள் ஓடியன் கிராமபோன் தட்டுகளில் சென்னை சரசுவதி ஸ்டோர்சினரால் வெளியிடப்பட்டது.
வெளி இணைப்புகள்
பகுப்பு:1938 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
ஸ்டோரிகார்ப்ஸ்
ஸ்டோரிகார்ப்ஸ் (StoryCorps) என்பது ஐக்கிய அமெரிக்காவில் இயங்கும் ஓர் இலாப நோக்கற்ற அமைப்பு ஆகும். இதன் நோக்கம், அமெரிக்காவின் அனைத்து பின்புலம் சாா்ந்த நம்பிக்கைகள் அடிப்படையிலான கதைகளை பதிவு செய்வது, பாதுகாப்பது, பகிர்வது ஆகும். ஸ்டோரிகார்ப்ஸ் அமைப்பை 2003-ஆம் ஆண்டில் வானொலி உற்பத்தியாளர் டேவிட் இசாய் என்பவர் செயல்திட்டம் அமைத்து நிறுவினார். இதன் தலைமைச்செயலகம் அமெரிக்காவின் நியூயாா்க்கில் புரூக்ளினுக்கு அருகில் உள்ள கிரீன் கோட்டையில் அமைந்துள்ளது.
1930களில் சிறந்த உணர்வும், நோக்கமும் கொண்ட ஒரு நல்ல அமைப்பாக விளங்கியது. அமெரிக்காவில் வாய்மொழி வரலாற்று நோ்காணல்களின் மூலமாக பதிவு செய்கின்றன. சிறப்பு மத்திய முனையத்தில் அமைந்துள்ள இதன் முதல் பதிவுக்கூடத்தை வாய்மொழி வரலாற்று அறிஞரான ஸ்டட்ஸ் டெர்க்கெல் என்பவரால் திறந்து வைக்கப்பட்டது. இந்த அமைப்பானது அமெரிக்காவில் உள்ள 50 மாநிலங்களில், 1 இலட்சம் பங்கேற்பாளா்களிடம் இருந்து 60 ஆயிரம் நேர்காணல்களை பதிவு செய்துள்ளது.
நேர்காணல்கள்
நண்பர்கள், குடும்பத்தினர்கள், நன்கு அறிமுகமானவர்களிடையே நோ்காணல்கள் நடத்தப்படுகிறது. நன்கு பயிற்சி பெற்ற இவ்வமைப்பின் ஊக்கவிப்பாளர், பங்கேற்பாளர்களின் நேர்காணல்களை செயல்படுத்துவார். நோ்காணலின் இறுதி 40 நிமிடங்கள் பதிவு செய்வதற்கான அமர்வு, பங்கேற்பாளா்களிடமிருந்து 50 டாலா்கள் பதிவிற்கான கட்டணமாக பெற்றுக்கொண்டு, நேர்காணலின் முழுமையான பதிவுப்பேழை வழங்கப்படுகிறது. பங்கேற்பாளா்களின் அனுமதியோடு மற்றொரு பதிவு செய்யப்பட்ட ஒலிப்பேழை, நூலக குழுமத்தின் அமெரிக்க நாட்டுபுறவியல் அமைப்பினரால் ஆவணப்படுத்தப்பட்டு, எதிர்கால சந்ததியினர் கேட்டு பயன்பெற வழிசெய்கிறது.
வெளி இணைப்புகள்
பகுப்பு:இலாபநோக்கற்ற நிறுவனங்கள் பகுப்பு:ஆவணப்படுத்தல் பகுப்பு:ஆவணக் காப்பாளர்கள்
கோட்டமங்கலம் ஊராட்சி
கோட்டமங்கலம் ஊராட்சி (Kottamangalam Gram Panchayat), தமிழ்நாட்டின் திருப்பூர் மாவட்டத்தில் உள்ள குடிமங்கலம் வட்டாரத்தில் அமைந்துள்ளது. இந்த ஊராட்சி, உடுமலைப்பேட்டை சட்டமன்றத் தொகுதிக்கும் பொள்ளாச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5225 ஆகும். இவர்களில் பெண்கள் 2611 பேரும் ஆண்கள் 2614 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காதர்பாட்சா என்ற முத்துராமலிங்கம்
காதர் பாட்சா என்ற முத்துராமலிங்கம்  2023 இல் வெளிவந்த தமிழ்த் திரைப்படம் ஆகும். இத்திரைப்படத்தை முத்தையா எழுதி இயக்கியுள்ளார். ஜீ ஸ்டுடியோஸ் நிறுவனம் சார்பில் வெடிக்காரன்பட்டி எஸ். சக்திவேல் தயாரித்துள்ளார். இத்திரைப்படத்திற்கு ஜி. வி. பிரகாஷ் குமார் இசையமைத்துள்ளார். ஆர்யா, ஆடுகளம் நரேன், சித்தி இத்னானி, பிரபு ஆகியோர் முக்கியக் கதாப்பாத்திரத்தில் நடித்துள்ளனர்.
வெளியீடு
2023 ஆம் ஆண்டு சூன் மாதம் 2 ஆம் தேதி இத்திரைப்படம் திரையரங்குகளில் வெளியானது.
மேற்கோள்கள்
பகுப்பு:இந்தியத் தமிழ்த் திரைப்படங்கள் பகுப்பு:ஆர்யா நடித்துள்ள திரைப்படங்கள் பகுப்பு:2023 தமிழ்த் திரைப்படங்கள் பகுப்பு:தமிழ் சண்டைத் திரைப்படங்கள் பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள் பகுப்பு:பிரபு நடித்த திரைப்படங்கள்
அடைவோட்டம்
அடைவோட்டம் (அல்லது நெறிசல் ஓட்டம்) (Choked flow) என்பது ஒரு அமுக்குமைப் பாய்வு விளைவாகும். அடைபடும் அல்லது மட்டுப்படுத்தப்படும் பாய்வின் பண்பு திசைவேகம் ஆகும்.
அடைவோட்டம் வெஞ்சுரி விளைவுடன் தொடர்புடைய பாய்ம இயக்கவியல் நிலையாகும். ஒரு குறிப்பிட்ட வெப்பநிலை மற்றும் அழுத்தத்திலுள்ள பாய்மம் ஒரு கட்டுப்பாட்டுப் பகுதிவழியே (அதாவது நுனிக்குழலின் கழுத்துப்பகுதி அல்லது குழாயின் அடைப்பிதழ் வழியே) குறை-அழுத்தம் கொண்ட பகுதிக்குச் செல்லும்போது அப்பாய்வின் திசைவேகம் அதிகரிக்கிறது. பாய்வெதிர்த்திசையில் பாய்வானது குறையொலிவேக நிலையிருக்கும்போது, நிறை அழிவின்மை விதிப்படி, குறைந்த குறுக்குவெட்டுப் பரப்புடைய கட்டுப்பாட்டுப் பகுதிவழி செல்லும்போது பாய்மத்தின் திசைவேகம் அதிகரிக்க வேண்டும். அதே வேளையில், வெஞ்சுரி விளைவின்படி, கட்டுப்பாட்டுப் பகுதியின் பின்னிருக்கும் பாய்வுத்திசையில் நிலை அழுத்தம், அதன் பயனாக அடர்த்தியும், குறைகின்றன. பாய்வெதிர்த்திசையில் இருக்கும் நிலைகள் மாறாமல் இருக்கும்போது, பாய்வுத்திசையில் அழுத்தம் குறைந்தாலும் நிறை பாய்வு விகிதம் மாறாமல் நிலைபெற்றிருக்கும் நிலையே அடைவோட்டம் ஆகும்.
ஓரியல்புப் பாய்மங்களுக்கு, வெப்பமாறா நிலையில் அடைவோட்டம் ஏற்படும் புள்ளியில் புறஞ்செல் பாய்வின் திசைவேகம் ஒலியின் விரைவுக்குச் சமமாக இருக்கும், அதாவது மாக் 1 ஆகும். பாய்வெதிர்த்திசையில் அழுத்தத்தை அதிகரிப்பதன் மூலமாகவோ அல்லது வெப்பநிலையைக் குறைப்பதன் மூலமாகவோ அடைவோட்ட நிலையில் நிறை பாய்வு விகிதத்தை அதிகப்படுத்தலாம்.
அடைவோட்டம் பலவிதங்களில் பொறியியலில் பயன்படுகிறது, ஏனெனில் நிறை பாய்வு விகிதம் பாய்வுத்திசையிலிருக்கும் அழுத்தத்தைச் சார்ந்திருப்பதில்லை, பாய்வெதிர்த்திசையிலிருக்கும் வெப்பநிலை மற்றும் அழுத்தத்தை மட்டுமே சார்ந்திருக்கிறது. அடைவோட்ட நிலையில், அடைப்பிதழ்கள் மற்றும் அளவுதிருத்திய துளைத்தட்டுக்கள் வழியே தேவையான நிறை பாய்வு விகிதத்தைப் பெறலாம்.
வெளியிணைப்புகள்
பகுப்பு:பாய்ம இயக்கவியல் பகுப்பு:காற்றியக்கவியல்
கொழுப்பிழையம்
thumb|200px
இழையவியலில் கொழுப்பிழையம் (adipose tissue) என்பது தளர்வான நிலையில் அமைந்திருக்கும் ஒரு வகை இணைப்பிழையம் ஆகும். இதிலுள்ள கலங்கள் அடிப்போசைட் எனப்படும். இவை உடம்பில் கொழுப்பு தாங்கும் இடத்தில் காணப்படும் இழையம் ஆகும். மனித உடலில் இருக்கும் கொழுப்புகள் இந்த இந்த இழையத்தில் உள்ள "கொழுப்பு தாங்கும் செல் " களில் தான் சேர்த்து வைக்கப் படுகின்றன.
அடிப்போசைட்டுக்களைத் தவிர இந்த இழையத்தில் பிரீயடிப்போசைட்டுக்கள், நார்முன்செல்கள், குருதிநாள அகவணிக்கலங்கள் மற்றும் பல்வேறு நோயெதிர்ப்புக் கலங்கள் (கொழுப்பிழைய பெருவிழுங்கிகள்) உள்ளடங்கி உள்ளன. பிரீயடிப்போசைட்டுகளிலிருந்து கொழுப்பிழையம் உருவாகிறது. இதன் முதன்மை நோக்கம் கொழுமியங்களைச் சேகரித்து வைப்பதன் மூலம் பிற்காலப் பயன்பாட்டிற்காக சக்தியை சேகரிப்பதாகும். மேலும் இது உடலுக்கு வெப்பக்குறைகடத்தியான போர்வையாகவும் அதிர்வுகளைத் தாங்கும் மெத்தையாகவும் விளங்குகிறது. அண்மையில் இது ஓர் முதன்மை அகச்சுரப்பித் தொகுதி உறுப்பு எனக் கண்டுபிடிக்கப்பட்டுள்ளது. கொழுப்பிழையம் லெப்டின், ஈத்திரோசன், இரெசிச்டின், சைட்டோகைன் TNFα போன்ற இயக்குநீர்களை உருவாக்குகிறது.
கொழுப்பிழையங்கள் மற்ற உறுப்புத் தொகுதிகளில் தாக்கம் ஏற்படுத்துகையில் உடல் நோய் வாய்படலாம். மனிதர்களுக்கும் பெரும்பான்மையான விலங்கினங்குக்கும் உடற் பருமன் அல்லது கூடிய எடை  என்பது உடல் எடையை விட உடல் கொழுப்பைச் (கொழுப்பிழைய அளவு) சார்ந்ததாக உள்ளது. கொழுப்பிழையங்கள் இருவகையாக வகைப்படுத்தப்பட்டுள்ளன: வெள்ளைக் கொழுப்பிழையம் (WAT) மற்றும் பழுப்புக் கொழுப்பிழையம் (BAT). கொழுப்பிழையம் உருவாவது கொழுப்பிழைய மரபணுவால் கட்டுபடுத்தப்படுவதாக தெரிகிறது.
கொழுப்பிழையம் – குறிப்பாக பழுப்புக் கொழுப்பிழையம் – முதன்முதலாக 1551இல் சுவிட்சர்லாந்து இயற்கையாளர் கான்ராடு கெசுனரால் கண்டறியப்பட்டது.
நுண்நோக்கியல்
இது நுண்ணோக்கியில், வெற்று செல் ஆக காணப்படுகிறது.
மேற்சான்றுகள்
பகுப்பு:இழையங்கள் பகுப்பு:அகச்சுரப்பித் தொகுதி
ஆசோல் (பாட்டு)
ஆசோல் (Asshole) என்பது டெனிசு லேரி அவர்களால் வெளியிடப்பட்ட ஒர் ஆங்கிலப் பாடல் ஆகும். வெளியிடப்பட்ட போது இந்தப் பாடல் இளையோரிடம் மிகுந்த வரவேற்பைப் பெற்றது. ஆசுதிரேலியாவில் இளையோரால் விரும்பப்பட்ட முதலாவது பாடலாக தேர்தெடுக்கப்பட்டது.
இந்தப் பாடல் பல விமர்சனங்களை வரவழைத்த சொற்களையும் வசனங்களைக் கொண்டிருக்கிறது.
வெளி இணைப்புகள்
பகுப்பு:ஆங்கிலப் பாடல்கள்
சுவாமி நிரஞ்சனானந்தர்
சுவாமி நிரஞ்சனானந்தர் ராமகிருஷ்ணரின் நேரடிச் சீடரும், சுவாமி விவேகானந்தரின் சகோதரத் துறவியும் ஆவார். இவரது இயற்பெயர் நித்திய நிரஞ்சன் கோஷ். இவரது தந்தை பெயர் அம்பிகாசரண் கோஷ். 1882 ஆம் ஆண்டு ராமகிருஷ்ண பரமஹம்சரைச் சந்தித்தார். தம்மை அடிக்கடி வந்து பார்க்கச் சொன்ன ராமகிருஷ்ண பரமஹம்சர், இவரிடம் "மனதைப் பேய்களைப் பற்றி சிந்திக்கப் பழக்கினால் நாளடைவில் நீயும் பேயாவாய், கடவுளைச் சிந்திக்க ஆரம்பித்தால் வாழ்வில் ஆனந்தம் நிறையும்" என்று அறிவுறுத்தினார். தொண்டைப் புற்றுநோயால் பாதிக்கப்பட்ட தம் குருவிற்கு சேவைசெய்ய 1885 ஆம் ஆண்டு நிரஞ்சன் வீட்டை விட்டு வெளியேறினார். நிரஞ்சனை தமது அந்தரங்கச் சீடர்களில் ஒருவராகவும் ஈசுவர கோடிகளில் ஒருவராகவும் ராமகிருஷ்ண பரமஹம்சர் குறிப்பிட்டுள்ளார்..
மேற்கோள்கள்
பகுப்பு:ராமகிருஷ்ணரின் பதினாறு துறவிச் சீடர்கள் பகுப்பு:1862 பிறப்புகள் பகுப்பு:1904 இறப்புகள் பகுப்பு:இந்து மெய்யியலாளர்கள்
என். ஜி. ஓ (திரைப்படம்)
'''என். ஜி. ஓ''' 1967 ஆம் ஆண்டு வெளியான மலையாளத் திரைப்படம். இதில் பிரேம் நசீர், சுகுமாரி, சத்யன் உள்ளிட்டோர் முதன்மை வேடங்களில் நடித்துள்ளனர்.
எருமை (அரசன்)
சங்கப்பாடல்களில் எருமை என்னும் பெயர் கொண்டவர் மூவர் காட்டப்படுகின்றனர்.
ஒருவன் வடக்கில் அயிரியாறு பாயும் எருமை நன்னாட்டை ஆண்டுவந்தான். இந்த எருமை அரசன் வடுகர் பெருமகன் என்று போற்றப்படுகிறான். இவனது நாடு தமிழர் பொருள்தேடச் சென்ற வடநாடு. இந்த எருமை என்னும் மன்னன் காட்டு ஆவினங்களைக் கவர்ந்துவந்து தன் மன்றத்தில் கட்டினான்.
மற்றொருவன் நீலமலை தொட்டபெட்டா அரசன். இந்த அரசன் குடநாட்டு அரசன். இவன் நுண்பூண் எருமை எனப் போற்றப்படுகிறான். எருமை இருந்தோட்டி போல் ஒருவன் என் கையைப் பிடித்துத் தன் தலைமேல் வைத்துச் சத்தியம் செய்தான். இந்த உவமை இவன் தொட்டபெட்டா நீலமலை அரசன் என்பதைத் தெளிவாக்குகிறது.
இன்னொருவன் புராணக்கதையில் திருமாலால் கொல்லப்பட்டவன். பசுங்கட் கடவுள் எருமை எருமை என்பவனின் நெஞ்சைப் பிளந்தது போல் வண்டு நிறம் கொண்ட காளை தன்னை அடக்கவந்த பொதுவனைச் சாக்குத்தியது காரிக் காளையை அடக்கி அதன்மேல் ஊர்ந்தவன் எருமை என்பானின் நெஞ்சில் ஏறி வேலால் குத்திய திருமாலைப் போல் இருந்தது
எருமையூரன் என்பவன் தலையாலங்கானப் போரில் நெடுஞ்செழியனோடு போரிட்டுத் தோற்றோடிய எழுவரில் ஒருவன். தலையாலங்கானத்துச் செருவென்ற நெடுஞ்செழியனைத் தாக்கித் தோற்றோடியவன்.
அடிக்குறிப்பு
பகுப்பு:சங்ககால வடுகர்
செம்பரா மலைமுடி
செம்பரா என்பது கேரளாவின் வயநாடு மாவட்டத்திலேயே உயரமான மலைமுடி ஆகும். இது கடல் மட்டத்தில் இருந்து 2100 மீ. உயரமானது. மெப்படி நகரத்துக்கு அருகிலுள்ள இது மாவட்டத் தலைநகரான கல்பெட்டா-விலிருந்து 14 கி.மீ. தொலைவில் உள்ளது. வயநாடு மலைக்கூட்டங்களின் பகுதியான இது மேற்குத்தொடர்ச்சி மலைகளில் அமைந்துள்ளது. தமிழ் நாட்டின் நீலகிரி மலைத்தொடர்களையும் கேரளாவின் கோழிக்கோடு மாவட்டத்திலுள்ள வெல்லாரி மலைகளையும் இணைக்கும் விதமாக இச்சிகரம் அமைந்துள்ளது. மெப்படி நகரிலிருந்து நடந்தே மலையுச்சியை அடையலாம். செம்பரா மலை உச்சியை அடைவதற்கு மூன்று மணி நேரம் ஆகும். மலை ஏறுவதற்கு மேப்படி நகரில் உள்ள வனத்துறை அலுவலகத்தில் அனுமதி பெறுவது அவசியம். காலை 7 மணி முதல் மதியம் 2 மணிவரை நுழைவுச்சீட்டு வழங்கப்படுகிறது மாவட்ட சுற்றுலா வளர்ச்சிக் கழகம் மலையேற்றத்துக்கான கருவிகளையும் வழிகாட்டிகளையும் சுற்றுலாப் பயணிகளுக்கு கட்டண அடிப்படையில் ஏற்பாடு செய்து தருகின்றது. வழிகாட்டிகளின் உதவி இல்லாமல் செம்பரா மலை ஏறுவது சற்றுச் சிரமமாக இருக்கும்.
மேற்கோள்கள்
பகுப்பு:மேற்குத் தொடர்ச்சி மலைத்தொடரிலுள்ள மலைகள் பகுப்பு:கேரள மலைகள் பகுப்பு:வயநாடு மாவட்டம்
கச்சி உலா
கச்சி உலா என்னும் நூல் 14ஆம் நூற்றாண்டில் வாழ்ந்த இரட்டைப்புலவர் எனப் போற்றப்படும் இரட்டையர் பாடிய நூல் எனச் சோழமண்டல சதகம் கூறுகிறது.
நீலகண்ட பிரம்மச்சாரி
நீலகண்ட பிரம்மச்சாரி (Neekakanda Brahmachary) (திசம்பர் 4,1889 - மார்ச்சு 4 1978) 1911-ஆம் ஆண்டில் மணியாச்சி ரயில் நிலையத்தில் வாஞ்சிநாதனால் சுட்டுக் கொல்லப்பட்ட மாவட்ட ஆட்சியர் ஆசு கொலை வழக்கில் முதல் குற்றவாளியாகச் சேர்க்கப்பட்டவர். .
கச்சி உலா
இந்தக் கச்சி உலா இப்போது இல்லை.
நீலகண்ட பிரம்மச்சாரி
இந்திய விடுதலை இயக்கப் போராட்டத்தில் இளம் வயதில், 20,000 போராளிகளை ஒன்று திரட்டிப் புரட்சி இயக்கம் ஒன்றை தோற்றுவித்துப் போராடியவர். வாழ்வின் பெரும்பகுதியை இந்தியா, பாக்கித்தான், மியான்மர் நாட்டுச் சிறைகளில் கழித்தவர்.
கச்சி உலா
ஒருவேளை இவர்கள் பாடிய ஏகாம்பரநாதர் உலாவைக் குறிக்கக்கூடியதாக இது இருக்கக்கூடும்.
நீலகண்ட பிரம்மச்சாரி
வாழ்வின் பிற்பகுதியில் விரக்தியுற்று சந்நியாசம் பெற்று மைசூர் அரசில் நந்தி மலையடிவாரத்தில் ஆசிரமம் அமைத்துக் கொண்டு சிரீ ஓங்காரானந்த சுவாமி என்ற பெயரில், தனது 88-ஆவது வயதில் 4 மார்ச்சு 1978-இல் காலமானவர்.
கச்சி உலா
அடிக்குறிப்பு
பகுப்பு:14 ஆம் நூற்றாண்டுத் தமிழ் நூல்கள் பகுப்பு:உலா (இலக்கியம்)
நீலகண்ட பிரம்மச்சாரி
இளமை
சீர்காழியை அடுத்த எருக்கூர் எனும் கிராமத்தில் சிவராமகிருஷ்ணன் –சுப்புத்தாயி தம்பதிகளுக்கு, டிசம்பர் 4,1889-ஆன் ஆண்டில் மூத்த மகனாகப் பிறந்தவர். சீர்காழி சபாநாயக முதலியார் இந்து உயர்நிலைப் பள்ளியில் ஒன்பதாம் வகுப்பு வரை படித்தவர்.
இந்திய விடுதலை இயக்கத்தில்
1905-இல் லார்டு கர்சான் வங்காளத்தை இரண்டாகப் பிரித்த போது, நாடு முழுவதும் கொந்தளிப்பு ஏற்பட்டது.
ஆஷ் துரையைக் கொன்ற வாஞ்சிநாதன், வனத்துறையில் வேலை பார்த்து வந்ததால் தனக்கு ஒரு மான் தோல் வேண்டும் என்று நீலகண்டன் ஒரு கடிதம் எழுதியிருந்தார். அந்தக் கடிதம் காவல்துறையினரிடம் சிக்கியதால் வாஞ்சிநானுக்குத் துணை நின்றதாக நீலகண்டனும் கைது செய்யப்பட்டார். ஆஷ் கொலை வழக்கில் குற்றம் சாட்டப்பட்டவர்கள் 14 பேர். இவர்கள் அனைவரும் 25 வயதுக்குட்பட்டவர்கள். அப்போது நீலகண்ட பிரம்மச்சாரியின் வயது 21. நீலகண்டருக்கு ஏழாண்டுகள் சிறை தண்டனை விதிக்கப்பட்டது. .
சிங்காரவேலரின் தொடர்பால், "பொதுவுடமைக் கட்சியின் துண்டுப் பிரசுரங்கள் வெளியிட்ட குற்றத்திற்காக 1922-இல் பத்து ஆண்டுகள் ரங்கூன் சிறையில் அடைக்கப்பட்டார்.
துறவறம்
சிறை வாழ்க்கையில் விரக்தி ஏற்பட்டு 1931-ஆம் ஆண்டில் துறவறம் பூண்டு, டிசம்பர் 1933-இல் மைசூர் சமஸ்தானத்தில் நந்தி கிராமம் அருகே சென்னகிரியில் ஓம்கார் எனும் பெயரில் ஆசிரமம் அமைத்தார்.
மேற்கோள்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்‎ பகுப்பு:1889 பிறப்புகள் பகுப்பு:1978 இறப்புகள்
சோக்வே இனக்குழு
சோக்வே இனக்குழு நடு ஆப்பிரிக்காவில் வாழும் ஒரு இனக்குழு ஆகும். இவர்கள் முபுண்டு, முபுட்டி பிக்மிக்களின் வழிவந்தவர்களாகக் கருதப்படுகின்றது. பெரிய அளவிலான சோக்வே குழுக்கள் தற்போது அங்கோலா, சாம்பியா, காங்கோ சனநாயகக் குடியரசு ஆகிய நாடுகளில் வாழுகின்றனர். இவர்கள் பாண்டு குடும்ப மொழிகளுள் ஒன்றாகிய சோக்வே என்னும் மொழியைப் பேசுகின்றனர். இவர்களில் பெரும்பாலோர் தாம் வாழும் நாடுகளின் அலுவல் மொழிகளையும் பேச வல்லவர்களாக உள்ளனர். இதன்படி சாம்பியாவில் வாழும் சோக்வேக்களில் பலர் ஆங்கில மொழியையும், காங்கோ சனநாயகக் குடியரசில் வாழ்வோர் பிரெஞ்சு மொழியையும், அங்கோலாவில் இருப்போர் போத்துக்கேய மொழியையும் முதல் அல்லது இரண்டாம் மொழியாகப் பயன்படுத்துகின்றனர்.
இவற்றையும் பார்க்கவும்
பகுப்பு:ஆப்பிரிக்க இனக்குழுக்கள்
பெரோவிசுக்கைட்டு
வரலாறு
இக் கனிமத்தை ஊரல் மலைப்பகுதியில் உருசியர் குசுத்தாவ் உரோசு (Gustav Rose) 1839 இல் கண்டுபிடித்தார். இவர் உருசிய கனிமவியலாளரான இலேவ் பெரோவிசுக்கி (Lev Perovski) (1792–1856). என்பாரின் பெயரைச் சூட்டினார் பெரோவிசுக்கைட்டின் குறிப்பிடத்தக்க படிக அமைப்பை முதன்முதலாக 1926 இல் விட்டர் கோற்றுசுமித்து (Victor Goldschmidt) உறழ்ச்சிக்கூறுகள் (tolerance factors) பற்றிய தன் படைப்பில் குறிப்பிட்டார். எலன் திக்கு மெகாவ் (Helen Dick Megaw) அவர்களின் பேரியம் தைட்டனேட்டைப் பற்றிய ஊடுகதிர் சிதறல் தரவுகளின் அடிப்படையில் 1945 இல் பெரோவிசுக்கைட்டின் படிக அமைப்பு கண்டுபிடித்து வெளியிடப்பட்டது.
சிறப்புப் பண்புகள்
பெரோவிசுக்கைட்டின் நிலைப்புத்தன்மையானது தைட்டனேட்டின் வேதிவினைகளைப் பொருத்து அமைகின்றது.எரிமலைக் குழம்புப் பாறைகளில் தைட்டனேட்டும்(spene) பெரோவிசுக்கைட்டும் சேர்ந்து கிடைப்பதில்லை, ஒரேயொரு விலக்கு காமரூனில் கிடைக்கும் எட்டிண்டைட்டு (etindite).
பருவியக்கப் பண்புகள்
பெரோவிசுக்கைட்டு பெரும்பாலும் கனசதுர (கட்டக) படிக அமைப்பைக் கொண்டது. பொதுவான வாய்பாடு. இவ்வமைப்பில் மூலைகளில் உள்ள A இடத்து இயனி (ion) பொதுவாக புவியில் அரிதில்கிடைக்கும் தனிமக் காரங்களாக இருக்கும், கட்டகத்தின் நடுவே இருக்கும் B-இட இயனிகள் 3d, 4d, 5d வகை இடைநிலை மாழைகளாக  ( transition metal elements) இருக்கும். கோற்றுசுமிட்டு உறழ்ச்சி அல்லது இசைவுக் கூறு t ஆனது 0.75–1.0 ஆகியவற்ருக்குள் இருந்தால். நிறைய எண்ணிக்கையான தனிம மாழை அணுக்கள் பெரோவிசுக்கைட்டு அமைப்பில் நிலைப்புத்தன்மை கொண்டவையாக இருக்கும்.
பெரோவிசுக்கைட்டுகள் மாழையைவிட (உலோகத்தைவிட) குறைந்த அல்லது அதே அளவு பளபளப்புள்ளவை. நிறமல்லா கீறுபொடி தருபவை, கனசதுரம் போன்ற ஆனால் சீரொழுங்கில்லாத பிளவுகள் உடைய அமைப்புடையவை. எளிதில் உடையும் தன்மையுடையவை. காணப்படும் நிறங்கள்: கறுப்பு, பழுப்பு, சாம்பல், செம்மஞ்சள் முதல் மஞள் வரை, பெரோவிசுக்கைட்டுகள் கனசதுர அமைப்பு கொண்டவை போன்ற தோற்றம் தருபவை, ஆனால் அவை போலி கனசதுர அமைப்புடையவை. கால்சியம் தைட்டனேட்டு போன்ற ஆர்த்தோராம்பிக்கு (orthorhombic) படிகவகையில் படிகமுறும். பெரோவிசுக்கைட்டுப் படிகங்கள் கலீனா (galena) என்பதோடு குழப்பம் கொள்ளப்பட்டுள்ளன, ஆனால் கலீனா குடுதலான மாழைபோன்ற பளபளப்பும் அதிக அடர்த்தியும் திருத்தமான பிளவுகளும் உண்மையான கனசதுர ஒற்றொருமை (symmetry) அமைப்பும் கொண்டவை.
வெளியிணைப்புகள்
பகுப்பு: கால்சியக் கனிமங்கள் பகுப்பு:பெரோவிசுக்கைட்டுகள்
ரா. இராசகோபாலாச்சாரி
'''ரா. இராசகோபாலாச்சாரி''' (பிறப்பு: சனவரி 15, 1945) தமிழக எழுத்தாளர், திருபுவனம் என்ற இடத்தில் பிறந்த இவர் காரைக்கால் அறிஞர் அண்ணா அரசின் கலைக்கல்லூரியில் தமிழ்ப் பேராசிரியரும், இலக்கணம். கம்பராமாயணம், நாலாயிரத்திவ்வியப் பிரபந்தம் முதலியவற்றில் அதிக ஆர்வமிக்கவருமாவார். வைணவ மாநாடுகளில் சொற்பொழிவாற்றும் அறிஞராகவும் இவர் உள்ளார்.
உசாத்துணை
பகுப்பு:தமிழக எழுத்தாளர்கள் பகுப்பு:1945 பிறப்புகள் பகுப்பு:தஞ்சாவூர் மாவட்ட நபர்கள் பகுப்பு:காரைக்கால் மாவட்ட நபர்கள்
மேலக்காவேரி
சப்தஸ்தானம்
சித்திரை மாதத்தில் நடைபெறும் சப்தஸ்தான விழாவில் கும்பகோணம் ஆதிகும்பேஸ்வரர் மங்களநாயகியுடன் அதிவிநோதமாக அலங்கரிக்கப்பட்ட பல்லக்கில் திருக்கலயநல்லூர், தாராசுரம், திருவலஞ்சுழி, சுவாமிமலை, கொட்டையூர், மேலக்காவேரி ஆகிய  தலங்களுக்கு எழுந்தருளி காட்சிக் கொடுத்துத் திரும்புவர்.
மேற்கோள்கள்
பகுப்பு:தமிழ்நாடு மாநிலத்திலுள்ள ஊர்களும் நகரங்களும்
செட்சர் குள்ள சுண்டெலி
பகுப்பு:சுண்டெலிகள் செட்சர் குள்ள சுண்டெலி (Setzer's pygmy mouse)(மசு செட்செரி) என்பது முரிடே குடும்பத்தில் உள்ள கொறிணி சிற்றினமாகும். இது போட்சுவானா, நமீபியா மற்றும் சாம்பியாவில் காணப்படுகிறது.
விளக்கம்
செட்சர் குள்ள சுண்டெலியின் உடல் நீளம் 54 மி.மீ. ஆகும். வால் 31 முதல் 48 மிமீ வரை நீளமுடையது. இதன் எடை 5 முதல் 9 கிராம் வரையும் உள்ளது. மென்மையான உரோமம் வெளிர் பப் அல்லது வெளிர் ஆரஞ்சு நிறமானது.
மலேசிய அரசியல் நெருக்கடி 2020-2022
மலேசிய அரசியல் நெருக்கடி 2020-2022 அல்லது செரட்டன் நகர்வு (மலாய்: Kemelut Politik Malaysia 2020–2022 அல்லது Langkah Sheraton; ஆங்கிலம்: 2020–2022 Malaysian Political Crisis அல்லது Sheraton Move என்பது 2020-ஆம் ஆண்டில் இருந்து 2022-ஆம் ஆண்டு வரை மலேசியாவில் ஏற்பட்ட ஓர் அரசியல் நெருக்கடியைக் குறிப்பிடுவதாகும்.
மலேசியாவின் 14-ஆவது நாடாளுமன்ற உறுப்பினர்கள் (Members of the Dewan Rakyat, 14th Malaysian Parliament) தங்களின் கட்சி ஆதரவுகளை மாற்றியதால் இந்த நெருக்கடி ஏற்பட்டது. இதுவே மலேசிய நாடாளுமன்றத்தில் ஆளும் கூட்டணியின் பெரும்பான்மையை இழக்க வழிவகுத்தது; அடுத்தடுத்து இரண்டு கூட்டணி அரசாங்கங்கள் சரிவதற்கும் வழி அமைத்தது.
பொது
பொதுவாக மலேசியாவில், செரட்டன் மூவ் (Sheraton Move) என்று அழைக்கப்படும் இந்த அரசியல் நெருக்கடி, ஆளும் பாக்காத்தான் ஹரப்பான் (Pakatan Harapan) கூட்டணி அரசாங்கத்தின் வீழ்ச்சியையும்; 22 மாத ஆட்சிக்குப் பிறகு மகாதீர் பின் முகமது பதவி துறப்பு செய்ததையும் கண்டது. இதற்குப் பின்னர் பிரதமர் முகிதீன் யாசின் (Muhyiddin Yassin) தலைமையிலான பெரிக்காத்தான் நேசனல் (Perikatan Nasional) கூட்டணி அரசாங்கம் ஆட்சிக்கு வந்தது.
இத்தகைய மாற்றங்களுக்குப் பிறகு 2020 - 2021 ஆம் ஆண்டுகளில் மலேசியாவின் அரசியல் நிலைப்பாட்டில் உறுதியற்றத் தன்மை நிலவி வந்தது. அத்துடன் கோவிட்-19 தொற்றுநோய் (COVID-19 Pandemic) தாக்கத்தால் நிலைமை மேலும் மோசம் அடைந்தது.
முகிதீன் யாசின் அமைச்சரவை
முகிதீன் யாசின் ஆட்சி 17 மாதங்கள் மட்டுமே நீடித்தது. அதன் பிறகு ஆகத்து 2021-இல் முகிதீன் யாசின் மற்றும் முகிதீன் யாசின் அமைச்சரவை (Muhyiddin Cabinet) பதவி துறப்பு செய்ததன் மூலம் நிலைமை உச்சக்கட்டத்தை அடைந்தது.
மகாதீர் பின் முகமது மறுப்பு
ஆளும் பாக்காத்தான் ஹரப்பான் கூட்டணியில் ஏற்பட்ட பிளவுகளினால் நெருக்கடி தொடங்கியது. பிரதமர் மகாதீர் பின் முகமது ஏற்கனவே நியமிக்கப்பட்ட தன் வாரிசு அன்வர் இப்ராகீமிடம் அதிகாரத்தை ஒப்படைக்கும் செயல்முறையை முறியடிக்க முயற்சித்ததால் இந்த நெருக்கடி தொடங்கியதாகவும் அறியப் படுகிறது.
மகாதீர் பின் முகமதுவின் 2022-ஆம் ஆண்டு பொதுத் தேர்தல் வெற்றிக்கு முன்னதாகவே; அதிகாரத்தை அன்வர் இப்ராகீமிடம் ஒப்படைப்பது என (Handing Power to Anwar Ibrahim) உறுதியளிக்கப்பட்டு இருந்தது. மகாதீர் பின் முகமதுவும் அதற்கு சம்மதம் தெரிவித்து இருந்தார்.
மக்கள் நீதிக் கட்சி அசுமின் அலி
2020-ஆம் ஆண்டு தொடக்கத்தில், நாடாளுமன்ற உறுப்பினர்கள் பலர் புதிய ஆட்சி அமைப்பது குறித்து விவாதிக்கத் தொடங்கினர். தங்களுக்குப் பெரும்பான்மை இடங்கள் இருப்பதாகவும், மலேசிய நாடாளுமன்றத்தின், டேவான் ராக்யாட் (Dewan Rakyat) ஆதரவு தங்களிடம் இருப்பதாகவும் கூறினர். பொதுவாக அவர்கள் மலேசியாவில் புதிய பொதுத் தேர்தலைத் தவிர்க்க முயற்சிகள் செய்தனர்.
முதலில் பாக்காத்தான் ஹரப்பான் கூட்டணியில் இருந்து மலேசிய ஐக்கிய மக்கள் கட்சி (Parti Pribumi Bersatu Malaysia) (BERSATU) வெளியேறியது. அதன் பின்னர் மக்கள் நீதிக் கட்சியின் (Parti Keadilan Rakyat) (PKR) துணைத் தலைவர் அஸ்மின் அலியின் (Azmin Ali) தலைமையிலான நாடாளுமன்ற உறுப்பினர்கள் பலர் பாக்காத்தான் ஹரப்பான் கூட்டணியில் இருந்து வெளியேறினர். இவற்றைத் தொடர்ந்து மகாதீர் பின் முகமது தன் பிரதமர் பதவியைத் துறப்பு செய்தார். இதன் விளைவாக மலேசிய அரசியலில் ஓர் அதிகார வெற்றிடம் உருவானது.
எட்டாவது பிரதமராக முகிதீன் யாசின்
மலேசியாவின் மாமன்னர், யாங் டி பெர்துவான் அகோங் (Yang di-Pertuan Agong) சுல்தான் அப்துல்லா (Abdullah of Pahang), பின்னர் மலேசிய நாடாளுமன்றத்தின் அனைத்து உறுப்பினர்கள்; மற்றும் அரசியல் கட்சித் தலைவர்களைச் சந்தித்தார். ஒரு புதிய பிரதமரைத் தேர்ந்து எடுப்பதில் அவர்களின் ஆதரவைப் பெறுவதற்காக அவர்களைச் சந்தித்தார்.
இறுதியில் எட்டாவது பிரதமராக பெர்சத்துவின் (BERSATU) தலைவரான முகைதின் யாசினை மலேசியாவின் மாமன்னர் நியமித்தார். அதன் பின்னர் முகிதீன் யாசின் ஒரு கூட்டணி அரசாங்கத்தை அமைத்தார். அதற்கு பெரிக்காத்தான் நேசனல் கூட்டணி அரசாங்கம் (Coalition Government of Perikatan Nasional) என்று பெயர் வைக்கப்பட்டது.
நான்கு மாநிலங்களில் இடைத்தேர்தல்
இதைத் தொடர்ந்து ஜொகூர், மலாக்கா, பேராக், கெடா ஆகிய நான்கு மாநிலங்களில் இடைத்தேர்தல் நடைபெற்றது. அந்த இடைத்தேர்தலில் பெரிக்காத்தான் நேசனல் பெரும்பான்மையைப் பெற்றதால் அந்த நான்கு மாநில அரசாங்கங்களிலும் ஆட்சி மாற்றங்கள் ஏற்பட்டன.
இதன் பின்னர் சபா மாநில சட்டமன்றம் (Sabah State Legislative Assembly) கலைக்கப்பட்டது. சபா மாநிலத் தேர்தல் நடைபெற்றது. பெரிக்காத்தான் நேசனல் வெற்றி பெற்றது. பாரிசான் நேசனல் மற்றும் ஐக்கிய சபா கட்சி (United Sabah Party) ஆகிய கூட்டணிகளுடன் இணைந்து; பெரிக்காத்தான் நேசனல் கூட்டணி மாநில அரசாங்கத்தை அமைத்தது.
மலேசிய அவசரகாலம் 2021
2020-ஆம் ஆண்டு ஆட்சி மாற்றத்திற்குப் பிறகும், மலேசியாவில் அரசியல் நிலையின்மை (Political Instability) தொடர்ந்து நீடித்தது. 2020 செப்டம்பர் மாதம், அப்போதைய எதிர்கட்சித் தலைவர் அன்வர் இப்ராகீம், புதிய அரசாங்கத்தை அமைப்பதற்கு தனக்குப் பெரும்பான்மை ஆதரவு இருப்பதாக அறிவித்தார். ஆனால் அந்த அறிவிப்பு செயல்பாட்டில் நிறைவேறவில்லை.
2021 சனவரியில் மலேசியா அவசரகால நிலையை (2021 Malaysian State of Emergency) அறிவித்தது. மலேசியாவில் மோசம் அடைந்து வந்த கோவிட்-19 பெருந்தொற்று (COVID-19 Pandemic in Malaysia), 2021-ஆம் ஆண்டின் மத்தியில் பெரிக்காத்தான் நேசனல் கூட்டணியை மேலும் சீர்குலைத்தது.
முகிதீன் யாசின் பதவி துறப்பு
பெரும்பான்மை ஆதரவை இழந்த பெரிக்காத்தான் நேசனல் கூட்டணி அரசாங்கம், அதை மீண்டும் பெறுவதற்கான முயற்சிகளை மேற்கொண்டது. இருப்பினும் பொதுவான நல்ல ஒரு முடிவைக் காண முடியவில்லை. அனைத்து முயற்சிகளும் தோல்வி அடைந்ததால், பிரதமர் முகிதீன் யாசின் அமைச்சரவை (Muhyiddin Cabinet) 16 ஆகத்து 2021-இல் பதவி துறப்பு செய்தது.
இசுமாயில் சப்ரி யாகோப் அமைச்சரவை
நான்கு நாட்களுக்குப் பிறகு, 2021 ஆகத்து 20-ஆம் தேதி, தேசிய ஐக்கிய மலாய்க்காரர்கள் அமைப்பு எனும் அம்னோவின் (UMNO) துணைத் தலைவர் இசுமாயில் சப்ரி யாகோப் (Ismail Sabri Yaakob); மலேசியாவின் மாமன்னர், யாங் டி பெர்துவான் அகோங் அவர்களால் பிரதமராக நியமிக்கப்பட்டார். அந்தக் கட்டத்தில் இசுமாயில் சப்ரி யாகோப் பெரும்பாலான நாடாளுமன்ற உறுப்பினர்களின் ஆதரவைப் பெற்று இருந்தார்.
இஸ்மாயில் சப்ரியின் அரசாங்கம் பாக்காத்தான் ஹரப்பான் கூட்டணியுடன் புரிந்துணர்வு ஒப்பந்தத்தில் (Memorandum of Understanding) கையெழுத்திட்டது. அந்த ஒப்பந்தம் அப்போதைக்கு ஒரு வலுவான அரசியல் உறுதிபாட்டிற்கான (Political Stability) முயற்சியாகும்.
அன்வர் இப்ராகீம் அமைச்சரவை
2021 - 2022-ஆம் ஆண்டுகளில், மலேசிய மாநிலச் சட்டமன்றங்களில் உறுதியற்ற தன்மை தொடர்ந்தால் போல நிலவி வந்தது. அதுவே மலாக்காவில் மலாக்கா மாநில சட்டமன்றத் தேர்தலுக்கும்; மற்றும் ஜொகூரில் ஜொகூர் மாநில சட்டமன்றத் தேர்தலுக்கும் வழிவகுத்தது.
இந்த நெருக்கடியானது 2022-இல் உச்சக்கட்டத்தை அடைந்தது. அதனால் ஒரு முன்கூட்டிய பொதுத் தேர்தல் நடைபெற்றது. ஒரு தொங்கு நாடாளுமன்றம் உருவானது. ஓர் ஒற்றுமை அரசாங்கம் (National Unity Government) உருவாகுவதற்கும் அந்த அரசியல் நெருக்கடி வழிவகுத்துக் கொடுத்தது. இறுதியில் அன்வர் இப்ராகீம் பிரதமராக நியமிக்கப்பட்டார்.
மேலும் படிக்க
பகுப்பு:மலேசிய அரசியல் வரலாறு‎ பகுப்பு:மலேசியாவில் தேர்தல்கள்‎ பகுப்பு:மலேசியாவில் அரசியல் பகுப்பு:மலேசிய அரசியல்வாதிகள் பகுப்பு:2021 இல் மலேசியா